**Kommende EU-regulering stiller skærpede krav til din virksomhed**

EU har over de sidste par år vedtaget en række forordninger, som forpligter banker til at vurdere bæredygtigheden i de virksomheder, som de finansierer.

Jo mere bæredygtig en virksomhed er, jo bedre – og billigere – finansieringsmuligheder får de adgang til.

**Men hvornår er en virksomhed bæredygtig?**

Det kommer EU’s nye taksonomi til at definere. Taksonomien bliver et konkret værktøj, som bankerne kan bruge, når de skal vurdere en virksomheds bæredygtighed og dermed dens finansieringsmuligheder.

**Hvad kommer det til at betyde for dig som virksomhed?**

For at bankerne kan vurdere om en virksomhed efterlever EU’s taksonomi, vil de få brug for at kunne indhente en række oplysninger om den pågældende virksomhed

Det betyder, at virksomheden, skal kunne oplyse og forklare, i hvor høj grad jeres forretning lever op til taksonomien. Det kunne f.eks. være informationer om:

* Forebyggelse eller tilpasning til klimaforandringer
* Virksomhedens bidrag til cirkulær økonomi
* Kontrol af forurening
* Beskyttelse af biodiversitet

Med projektet Grøn Taksonomi i Lokal Erhvervsfremme (GTLE) vil vi gerne styrke forståelsen af EU's taksonomi ude ved vores lokale virksomheder og pengeinstitutter, så begge parter er forberedt på taksonomien, når den træder i kraft i 2022.

Kort sagt har GTLE to mål:

* At øge vores lokale bankers forståelse for kravene i EU’s taksonomi
* At øge vores lokale virksomheders indsigt i, hvordan de bedst muligt forbereder sig på kravene – og hvordan de allerede nu, kan begynde at tænke dem ind i forretningen

GTLE bliver rullet ud til vores virksomheder igennem et samarbejde imellem Ringkøbing-Skjern Erhvervsråd, Erhvervshus Midtjylland, AU og Halmstad Universitet.